wickkiey/tamil-wikipedia-chunked huggingface dataset:
# ராபர்ட் ஆல்ட்மன்

## தனிப்பட்ட வாழ்க்கை

### குடும்பம்

ஆல்ட்மேன் மூன்று முறை திருமணம் செய்து கொண்டார். அவரது முதல் மனைவி லாவோன் எல்மர் ஆவார். இவர்கள் 1947 ஆம் ஆண்டில் திருமணம் செய்தனர். 1949 ஆம் ஆண்டு வரை இவர்கள் இணைந்து வாழ்ந்தனர்.அவரது இரண்டாவது மனைவி லோட்டஸ் கோரெல்லி. இவர்கள் 1950 ஆம் ஆன்டில் திருமணம் செய்துகொண்டு 1955 வரை இணைந்து வாழ்ந்தனர். இவர்களுக்கு மைக்கேல் மற்றும் ஸ்டீபன் என்ற இரண்டு மகன்கள் இருந்தனர். பதினான்கு வயதில், மைக்கேல் " சூசைட் இஸ் பெயின்லஸ் " என்ற பாடலை எழுதினார். இது ஆல்ட்மேனின் திரைப்படமான *மாஷின் என்பதில்* கருத்துப் பாடலாக இடம் பெற்றது. ஸ்டீவன் ஒரு தயாரிப்பு வடிவமைப்பாளர் ஆவார்.இவர் பெரும்பான்மையாக தனது தந்தையுடன் பணிபுரிந்தார். ஆல்ட்மேனின் மூன்றாவது மனைவி கேத்ரின் ரீட். 1957 ஆ ஆண்டில் திருமனம் செய்துகொண்டு 2006 ஆம் ஆண்டில் இவர் இறக்கும் வரை இணைந்து வாழ்ந்தனர். இவர்களுக்கு ராபர்ட் மற்றும் மத்தேயு என்ற இரண்டு மகன்கள் இருந்தனர். கேத்ரினை மணந்தபோது ஆல்ட்மேன் கொன்னி ரீட்டிற்கு மாற்றாந் தந்தை ஆனார்.
# பிரான்சிசு போர்டு கொப்போலா

**பிரான்சிஸ் ஃபோர்ட் கபேலெ** (**Francis Ford Coppola** (, ; ə /, Italian: ; பிறப்பு ஏப்ரல் 7, 1939) ஓர் அமெரிக்கத் திரைப்பட இயக்குநர், தயாரிப்பாளர், திரைக்கதை எழுத்தாளர், திரைப்பட இசையமைப்பாளர் ஆவார் . 1960 கள் மற்றும் 1970 களின் புதிய ஹாலிவுட் திரைப்படத் தயாரிப்பு இயக்க காலத்தில் இவர் ஒரு முக்கிய நபராக இருந்தார். அவர் அனைத்துக் காலத்திற்குமான சிறந்த திரைப்படத் தயாரிப்பாளர்களில் ஒருவராகக் கருதப்படுகிறார்.  
1969 ஆம் ஆண்டில் *தி ரெய்ன் பீப்பிள் திரைப்படத்தினை* இயக்கிய பிறகு, கபேலா *பேட்டன்* (1970) திரைப்படத்தினை இணைந்து எட்மண்ட் எச். நார்த் உடன் இணைந்து திரைக்கதை எழுதினார். இந்தத் திரைப்படத்திற்காக சிறந்த அசல் திரைக்கதைக்கான அகாதமி விருதைப் பெற்றார் . 1972 ஆம் ஆண்டில் வெளியான தி காட்பாதர் திரைப்படத்தினைத் தயாரித்தன் மூலமாக சிறந்த தயாரிப்பாளராக அறியப்பட்டார்.இந்தத் திரைப்படம் குண்டர்கள் தொடர்பான திரைப்பட வரிசைகளின் மைல்கல்லாக உள்ளது. இந்தத் திரைப்படம் விமர்சகர்களாலும் ரசிகர்களாலும் பார்ரடினைப் பெற்றது. இந்தத் திரைப்படம் மூன்று அகாதமி விருதுகளை வென்றது . சிறந்த படம், சிறந்த நடிகர் மற்றும் சிறந்த திரைக்கதைக்கான விருதுகளைப் பெற்றது.  
1974 ஆம் ஆண்டில் வெளிந்த *காட்பாதர் பாகம்II*, சிறந்த படத்திற்கான அகாதமி விருதை வென்றது. இதன்மூலம் ஒரு திரைப்படத்தின் தொடர்ச்சியான பாகம் விருது பெற்றது அதுவே முதல் முறையாகும்.இந்தத் திரைபப்டமும் மூன்று அகாதமி விருதுகளை வென்றது. சிறந்த தழுவல் திரைக்கதை, சிறந்த இயக்குநர் மற்றும் சிறந்த படம் ஆகிய பிரிவுகளில் வென்றது. கொப்போலா இயக்கம் செய்து , தயாரித்து மற்றும் வசனம் எழுதிய தி கான்வர்சேசன் திரைப்படம் அதே ஆண்டு வெளியிடப்பட்டது. இந்தத் திரைப்படம் கேன்ஸ் திரைப்பட விழாவில் பாம் டி'ஓர் விருதினை வென்றது. இவரது அடுத்த திரைப்படம் 1977 ஆம் ஆண்டு வெளியான அபோகாலிப்ஸ் நவ் அதிகமான நாட்கள் தயாரிப்புப் பணியில் இருந்தது .இந்த திரைப்படம் வியட்நாம் போரின் சித்தரிப்புக்காக பரவலாக பாராட்டைப் பெற்றது . மேலும் பாம் டி'ஓர் விருதினை வென்றது அந்த விருதை இரண்டு முறை வென்ற எட்டு திரைப்படத் தயாரிப்பாளர்களில் கொப்போலா ஒருவராக ஆனார்.
# பிரான்சிசு போர்டு கொப்போலா

## ஆரம்பகால வாழ்க்கை

கொப்போலா மிச்சிகனில் உள்ள டெட்ராய்டில் பிறந்தார். இவரின் தந்தை தந்தை கார்மைன் கொப்போலா (1910-1991), டெட்ராய்ட் சிம்பொனி இசைக்குழுவுடன் ஒரு புல்லாங்குழல் வாசிப்பாளராக இருந்தார். தாய் இத்தாலியா கொப்போலா (நீ பென்னினோ; 1912-2004) ஆவார். அவரது அண்ணன் ஆகஸ்ட் கொப்போலா, அவரது தங்கை நடிகை தாலியா ஷைர் . புலம்பெயர்ந்த இத்தாலிய வம்சாவளியைச் சேர்ந்த ஒரு குடும்பத்தில் பிறந்த இவரது தந்தைவழி தாத்தாக்கள் பசிலிக்காடாவின் பெர்னால்டாவிலிருந்து அமெரிக்காவிற்கு புலம் பெயர்ந்து வந்தனர். இவரது தாய்வழி தாத்தா, பிரபல இத்தாலிய இசையமைப்பாளர் பிரான்செஸ்கோ பென்னினோ ஆவார். இவர் இத்தாலியின் நாபொலியில் இருந்து குடிபெயர்ந்தார்.
# பிரான்சிசு போர்டு கொப்போலா

## விருது

1972 ஆம் ஆண்டில் வெளியான தி காட்பாதர் திரைப்படத்தினைத் தயாரித்தன் மூலமாக சிறந்த தயாரிப்பாளராக அறியப்பட்டார்.இந்தத் திரைப்படம் குண்டர்கள் தொடர்பான திரைப்பட வரிசைகளின் மைல்கல்லாக உள்ளது. இந்தத் திரைப்படம் விமர்சகர்களாலும் ரசிகர்களாலும் பார்ரடினைப் பெற்றது. இந்தத் திரைப்படம் மூன்று அகாதமி விருதுகளை வென்றது . சிறந்த படம், சிறந்த நடிகர் மற்றும் சிறந்த திரைக்கதைக்கான விருதுகளைப் பெற்றது.
# லாரன்ஸ் ஆலிவர்

**லாரன்சு கெர் ஆலிவர், பரோன் ஆலிவர்** (Laurence Kerr Olivier, Baron Olivier 22 மே 1907 - 11 ஜூலை 1989) ஒர் ஆங்கில நடிகரும் இயக்குநரும் ஆவார். இவர் பிரித்தானியா திரைப்பட உலகில் இருபதாம் நூற்றாண்டில் ஆதிக்கம் செலுத்திய ரால்ப் ரிச்சர்ட்சன், பெக்கி ஆசுகிராஃப்ட் மற்றும் ஜான் கெயில்குட் ஆகியோருடன் இணைந்து அறியப்படுகிறார். 50 எண்ணிக்கைக்கும் மேற்பட்ட திரைப்படங்களில் நடித்துள்ள இவர் இவரது வாழ்க்கையின் பிற்பகுதியில் தொலைக்காட்சி நிகழ்ச்சிகளிலும் நடித்துள்ளார். திரைப்படம் மற்றும் தொலைக்காட்சிகள் ஆகிய இரண்டிலும் நடித்ததன் மூலம் பரவலாக அறியப்பட்டார்.  
இவரது குடும்பத்திற்கும் ஊடகத்திற்கும் தொடர்பு இல்லாத போதிலும் தனது மகன் நடிகராக வேண்டும் என இவரது தந்தை விரும்பினார். இவரது தந்தை மதகுரு ஆவார். 1920 ஆம் ஆண்டில் இலண்டனில் உள்ள ஒரு நாடகப் பள்ளியில் பயின்றார். பின்னர் நடிப்பு தொடர்பான வேலைகளில் ஈடுபட்டார் .1930 ஆம் ஆண்டில் நோயல் கோவர்டின் என்பவர் இயக்கிய பிரைவேட் லைவ்சு எனும் திரைப்படத்தில் இவர் முதன் முதலாக அறிமுகமானார். 1935 ஆம் ஆண்டில் இவர் கில்கட் மற்றும் ஆசுகிராஃப்ட் ஆகியோருடன் இணைந்து ரோமியோ சூலியட்டில் நடித்தார்.1940 ஆம் ஆண்டுகளில், ரிச்சர்ட்சன் மற்றும் ஜான் பர்ரலுடன் சேர்ந்து, ஆலிவர் ஓல்ட் விக்கின் இணை இயக்குநராக இருந்தார். அதை மிகவும் மதிப்பிற்குரிய நிறுவனமாக உருவாக்கினார். ஷேக்ஸ்பியரின் ரிச்சர்ட் III மற்றும் சோஃபோக்லஸின் ஓடிபசு ஆகியவை இவரின் மிகவும் பிரபலமான கதாப்பாத்திரங்களில் அடங்கும். 1950 ஆம் ஆண்டுகளில் ஆலிவர் ஒரு சுயாதீனமான நடிகர்-மேலாளராக இருந்தார், ஆனால் 1957 ஆம் ஆண்டில் அவாண்ட் கார்ட் ஆங்கில ஸ்டேஜ் கம்பெனியில் சேர்ந்தார். *தி என்டர்டெயினரில்* முக்கியக் கதாப்பத்திரத்தில் நடிக்கும் வரை அவரது நாடக வாழ்க்கை மந்தமான நிலையில் இருந்தது. பின்னர் அவர் திரைப்படத்தில் நடித்தார். 1963 முதல் 1973 வரை அவர் பிரிட்டனின் நேசனல் தியேட்டரின் நிறுவன இயக்குநராக இருந்தார். அவரது சொந்த தயாரிப்பில் ஓதெல்லோ (1965) மற்றும் தி மர்ச்சண்ட் ஆஃப் வெனிசு (1970) ஷைலாக் போன்றவற்றில் முக்கியக் கதாபாத்திரத்தில் தோன்றினார்.  
வுதெரிங் ஹைட்ஸ் (1939), ரெபெக்கா (1940),போன்ற திரைப்படங்களில்நடித்த இவர் நடிகர் மற்றும் இயக்குநராக ஷேக்ஸ்பியரின்ஹென்றி *V* ( (1944), ஹேம்லெட் (1948) மற்றும் ரிச்சர்ட் III (1955) போன்ற நாடகங்களில் நடித்தார்.  பின்னர் வெளிவந்த தி ஷூஸ் ஆஃப் தி ஃபிஷர்மேன் (1968), ஸ்லூத் (1972), *மராத்தான் மேன்* (1976), மற்றும் *தி பாய்ஸ் ஃப்ரம் பிரேசில் (1978) ஆகியன இவரது முக்கியமான திரைப்படங்களில் அடங்கும். இவர் திரைப்படங்கள் மட்டுமன்றி தி மூன் அண்ட் சிக்ஸ்பென்ஸ் (1960), லாங் டேஸ் ஜர்னி இன் நைட் (1973), லவ் அமாங் தி ரூயின்ஸ் (1975), கேட் ஆன் எ ஹாட் டின் ரூஃப் (1976), பிரைட்ஸ்ஹெட் ரிவிசிட்டட் (1981) மற்றும் கிங் லியர் (1983) ஆகிய தொலைக்காட்சி நிகழ்ச்சிகளிலும் நடித்தார்.*  
அவரது திரைப்படங்களுக்காக இவர் நான்கு அகாடமி விருதுகள், இரண்டு பிரித்தானிய அகாடமி திரைப்பட விருதுகள், ஐந்து எம்மி விருதுகள் மற்றும் மூன்று கோல்டன் குளோப் விருதுகளைப் பெற்றார் . நேஷனல் தியேட்டரின் மிகப்பெரிய காட்சியரங்கத்திற்கு இவரது பெயரிடப்பட்டது. 1976 இல் *ராயல் சொசைட்டி ஆஃப் ஆர்ட்ஸ்சின் ஆல்பர்ட் விருது*
மேலும் லாரன்ஸ் ஆலிவர் விருதுகளில் அவர் நினைவுகூரப்படுகிறார், இது ஆண்டுதோறும் சொசைட்டி ஆஃப் லண்டன் தியேட்டரால் வழங்கப்படுகிறது . அவர் மூன்று முறை திருமணம் செய்து கொண்டார், நடிகைகள் ஜில் எஸ்மண்ட் 1930 முதல் 1940 வரை, விவியன் லே 1940 முதல் 1960 வரை, மற்றும் ஜோன் புளோரைட் 1961 முதல் அவர் இறக்கும் வரை.  
=
# மாக்சிமிலியன் ஷெல்

**மாக்சிமிலியன் ஷெல்** (Maximilian Schell 8 டிசம்பர் 1930 - 1 பிப்ரவரி 2014) சுவிஸ் திரைப்படமற்றும் மேடை நடிகர் ஆவார். இவர்ஆஸ்திரியாவில் பிறந்தவராவார். அவர் சுயாதீனமாக சில படங்களை எழுதி, இயக்கி, தயாரித்தார். ஹாலிவுட்டில் அவரது இரண்டாவது கதாப்பாத்திரமான 1961 ஆம் ஆண்டு வெளியான அமெரிக்க திரைப்படம் *ஜட்ஜ்மென்ட் நியூரம்பெர்க்* படத்திற்காக சிறந்த நடிகருக்கான அகாடமி விருதை வென்றார். ஆஸ்திரியாவில் பிறந்த அவரது பெற்றோர் கலைகளிலர்வம் கொண்டவர்களாக இருந்தனர். இதனால் இவர் கலைகள் ,இலக்கியங்கள் நிறைந்த சூழலில் வளர்ந்தார். அவர் குழந்தையாக இருந்தபோது 1938 இல் நாஜி ஜெர்மனியால் ஆஸ்திரியாவை இணைத்தபோது அவரது குடும்பம் சுவிட்சர்லாந்திற்கு சென்றது.பின்னர் அவர்கள் சூரிச்சில் குடியேறினர். இரண்டாம் உலகப் போர் முடிந்த பிறகு, ஷெல் முழுநேரமாக நடிபப்பு மற்றும் இயக்கும் பணிகளை மேற்கொண்டார். ஹாலிவுட்டுக்குச் செல்வதற்கு முன்பு பல ஜெர்மன் படங்களில்நடித்துள்ளார்.  
ஆங்கிலம் மற்றும் ஜெர்மன் மொழிகளில் பேசக்கூடிய பல நாஜி காலத்தினை கருப்பொருளாகக் கொண்ட திரைப்படங்களில் இவர் முதலில் நடித்தார். அவற்றில் 1975 ஆம் ஆன்டில் வெளியான *தி மேன் இன் தி கிளாஸ் பூத் திரைப்படத்திற்கு சிரந்த* நடிகருக்கான ஆஸ்கர் விருதிற்கும் 1977 ஆம் ஆண்டில் வெளியான் ஜூலியா திரைப்படத்திற்காக சிறந்த துணைக் கதாப்பாத்திரத்திற்கான ஆஸ்கர் விருதிற்கும் பரிந்துரை செய்யப்பட்டார்.
# மாக்சிமிலியன் ஷெல்

## ஆரம்பகால வாழ்க்கை

ஷெல் ஆஸ்திரியாவின் வியன்னாவில் பிறந்தார். இவரின் தாய் மார்கரெத்தே (நீ நோ வான் நோர்ட்பெர்க்), ஒரு நடிப்புப் பள்ளியை நடத்தி வந்த நடிகை மற்றும் சுவிஸ் கவிஞர், நாவலாசிரியர், நாடக ஆசிரியர் மற்றும் மருந்தக உரிமையாளர் ஆவார். இவரது தந்தை ஹெர்மன் பெர்டினாண்ட் ஷெல். அவரது பெற்றோர் கத்தோலிக்கச் திருச்ச்சபையினைச் சேர்ந்தவர்கள் ஆவர் .  
இளம் மாக்சிமிலியன் தனது தாயைப் போன்ற ஒரு நடிகராக மாறுவதைப் பற்றி ஷெல்லின் தந்தை ஒருபோதும் உற்சாகமாக இருக்கவில்லை, அது "உண்மையான மகிழ்ச்சிக்கு" வழிவகுக்காது என்று உணர்ந்தார். இருப்பினும், ஷெல் தனது ஆரம்பகால இளமைக்காலத்தில் நடிப்பால் சூழப்பட்டார்:
# மாக்சிமிலியன் ஷெல்

## ஆரம்பகால வாழ்க்கை

### கதாபாத்திர நடிகர்

ஒரே மாதிரியான கதாப்பாத்திரங்களில் நடிப்பவர் எனும் பெயர் பெறுவதனைத் தவிர்ப்பதற்காக, ஷெல் தனது வாழ்க்கை முழுவதும் பல படங்களில் மிகவும் மாறுபட்ட கதாபாத்திரங்களில் நடித்தார்: அவர் *டாப்காபியில்* (1964) ஒரு அருங்காட்சியக புதையல் திருடனாக நடித்தார்; *சிமன் பொலிவரில்* வெனிசுலா தலைவர் (1969); *ஈஸ்ட் ஆஃப் ஜாவா* (1969) *கிரகடோவாவில்* 19 ஆம் நூற்றாண்டின் கப்பல் கேப்டன்; அறிவியல் புனைகதைத் திரைப்படமான *தி பிளாக் ஹோல்* (1979) இல் விஞ்ஞானியாகவும் தொலைக்காட்சி குறுந்தொடர்களில் உருசியப் பேரரசராக *பீட்டர் தி கிரேட்டில்* (1986), லாரன்ஸ் ஆலிவர், வனேசா ரெட்கிரேவ் மற்றும் ட்ரெவர் ஹோவர்ட் ஆகியோருடன் இணைந்து நடித்தார். அதில் நடித்ததற்காக எம்மி விருதை வென்றார் ;.*தி ஃப்ரெஷ்மேன்* (1990) இல் மார்லன் பிராண்டோவுடன் நகைச்சுவை பாத்திரம், *எ ஃபார் ஆஃப் பிளேஸில்* ரீஸ் விதர்ஸ்பூனின் தாத்தா; *ஜான் கார்பெண்டரின் வாம்பயர்ஸ்* (1998) இல் ஒரு அதிகாரியகவும் நடித்தார். மேலும் 1992 ஆம் ஆண்டில் லெனின் எனும் தொலைக்க்காட்சித் தொடரில் விளாடிமிர் லெனினாக நடித்ததற்காக கோல்டன் குளோப் விருதை வென்றார்.
# மாக்சிமிலியன் ஷெல்

## இறப்பு

திடீரென ஏற்பட்ட கடுமையான நோய்க்கு பின்னர், ஆஸ்திரியாவின் இன்ஸ்ப்ரூக்கில், பிப்ரவரி 1, 2014 அன்று ஷெல் 83 வயதில் இறந்தார். ஜேர்மன் தொலைக்காட்சி செய்தி சேவையான *தாகெசாவ்* நிமோனியாவுக்கு சிகிச்சை பெற்று வருவதாக தெரிவித்தது.. அவரது இறுதிச் சடங்கில் வால்ட்ராட் ஹாஸ், கிறிஸ்டியன் வோல்ஃப், கார்ல் ஸ்பீஹ்ஸ், லாரன்ஸ் டேவிட் ஃபோல்ட்ஸ், எலிசபெத் எண்ட்ரிஸ் மற்றும் பீட்டர் கைசர் ஆகியோர் கலந்து கொண்டனர். .
# எட்மண்ட் கீன்

**எட்மண்ட் கீன் (**Edmund Kean 4 நவம்பர் 1787 15 மே 1833) இங்கிலாந்தில் பிறந்த ஒரு பிரபலமான பிரித்தானிய மேடை நடிகர் ஆவார்.இவர் லண்டன், பெல்ஃபாஸ்ட், நியூயார்க், கியூபெக் மற்றும் பாரிஸ் ஆகிய இடங்களில் நடித்தார். &nbsp; அவரின் குட்டையான தோற்றம் ,குழப்பமான தனிப்பட்ட வாழ்க்கை மற்றும் சர்ச்சைக்குரிய விவாகரத்து போன்றவற்றால் பரவலாக இவர் அறியப்பட்டார்.
# எட்மண்ட் கீன்

## சுயசரிதை

### ஆரம்பகால வாழ்க்கை

கீன் லண்டனின் வெஸ்ட்மின்ஸ்டரில் பிறந்தார். அவரது தந்தை எட்மண்ட் கீனாக இருக்கலாம் எனக் கருதப்படுகிறது. இவரது தந்தை எழுத்தராகப் பணி புரிந்தார். இவரின் தாய் அன்னே கேரி ஒரு நடிகை ஆவார். இவரின் தாய் 18 ஆம் நூற்றாண்டின் இசையமைப்பாளரும் நாடக ஆசிரியருமான ஹென்றி கேரியின் மகளாவார்.  
நான்கு வயதாக இருக்கும் பொழுது ஜீன் ஜார்ஜஸ் நும்பர் டிரெயின் சைமன் என் கூட்டு நடனம் குழுவில் நடித்தார் குழந்தையாக இருந்த பொழுது சுறுசுறுப்பும் புத்திசாலித்தனம் கொண்டவராக இருந்தார். 1794 ஆண்டில்சில நபர்கள் அவருக்கு பள்ளிக்குச் செல்ல பணம் கொடுத்தனர். சிறப்பான முறையில் கல்வி பயின்ற பின்னர்அவர் போர்ட்ஸ்மவுத்தில் ஒரு கேபின் பையனாக அனுப்பப்பட்டார். கேள்விக் குறைபாடு மற்றும் நொண்டி என மிகவும் திறமையாக நடித்து, மதீராவில் உள்ள மருத்துவர்களை ஏமாற்றினார்.  
இங்கிலாந்து திரும்பியதும், அவர் தனது மாமா, மோசஸ் கீன், ஒரு மிமிக்,மாயக் குரல் மற்றும் பொது பொழுதுபோக்கு கலைஞரின் பாதுகாப்பை நாடினார். அவர் தனது அபிநயக் காட்சி படிப்புகளைத் தொடர்ந்ததோடு, ஷேக்ஸ்பியரின் படைப்புகளை கற்கத் துவங்கினார். மிஸ் சார்லோட் டிட்ஸ்வெல் என்ற நடிகை சிறுவயதிலிருந்தே இவரிடம் கருணை காட்டினார். மேலும் அவருக்கு நடிப்பின் கொள்கைகளை கற்றுக் கொடுத்தார்.  
அவரது மாமாவின் மரணத்தின் போது.இவரைக் கவனித்துக்கொள்ளும் பொறுப்பினை அவர் ஏற்றுக் கொண்டார். மேலும் அவர் முதன்மையாக ஷேக்ஸ்பியரின் கதாபாத்திரங்களைப் பற்றிய முறையான ஆய்வைத் தொடங்கினார். ஜான் பிலிப் கெம்பிளின் கதைகளிலிருந்து முற்றிலும் மாறுபட்ட விளக்கங்கள் மூலம் அவரது அறிவுப்பூர்வமான அதே சமயத்தில் அந்தக் கதாப்பத்திரங்களின் தனித்தன்மையினை குறித்து ஆராய்ந்தார்.  
இவரின் திறமை திருமதி கிளார்க் இவரைத் தத்தெடுக்க காரணமாக அமைந்தது. ஆனால் அவர் ஒரு பார்வையாளர் கூறிய கருத்தினால் மனம் வருந்திய இவர் திடீரென்று அவரது வீட்டை விட்டு வெளியேறி தனது பழைய சூழலுக்குச் சென்றார்.
# எட்மண்ட் கீன்

## நாடக படைப்புகள்

கீனின் வாழ்க்கையை அடிப்படையாகக் கொண்ட பல நாடகப் படைப்புகள் வெளிவந்துள்ளன.  
1836 ஆம் ஆண்டில் அலெக்ஸாண்ட்ரே டுமாஸின் இயக்கிய பெரே நாடகம் மற்றும் 1953 ஆம் ஆண்டில் ஜீன்-பால் சார்த்தரின் கீன். இது1954 ஆம் ஆண்டில் பியர் ப்ராஸூருடன் தயாரிக்கப்பட்டது. பின்னர் 1990 ஆம் ஆண்டில் மீளுருவாக்கம் செய்யப்பட்டது. 2007 ஆம் ஆண்டில் இந்த நாடகத்தில் ஆண்டனி ஷெர் நடித்தார். அந்தோனி ஹாப்கின்ஸ் என்பவர் பிபிசி ப்ளே ஆஃப் தி மன்த் என்பதற்காக 1978 ஆம் ஆண்டில் வெளியான கீன்.
# பில் லாரி

**வில்லியம் மோரிஸ்** " **பில்** " **லாரி** (William Morris "Bill" Lawry பிறப்பு 11 பிப்ரவரி 1937) விக்டோரியா மற்றும் ஆத்திரேலியத் துடுப்பாட்ட<nowiki/>அணிக்காக விளையாடிய முன்னாள் துடுப்பாட்ட வீரர் ஆவார். அவர் 25 தேர்வுத் துடுப்பாட்டப் போட்டிகளில் ஆத்திரேலியாவின் தலைவராக இருந்தார். அதில் ஒன்பது போட்டிகளில் வென்றார், எட்டு போட்டிகளில் தோல்வியடைந்தார் மற்றும் எட்டு போட்டிகளில் சமன் செய்தார். 1971 இல் ஆத்திரேலியத் துடுப்பாட்ட அணி விளையாடிய முதல் ஒருநாள் பன்னாட்டுத் துடுப்பாட்டப் போட்டியில் ஆத்திரேலியாவை வழிநடத்தினார்.  
உறுதியான பாதுகாப்பிற்கான நற்பெயரைக் கொண்ட ஒரு தொடக்க மட்டையாளர், அவர் மடிப்புகளில் நீண்ட நேரம் செலவழிக்கும் திறனைக் கொண்டிருந்தார். அவரது வாழ்க்கை முன்னேறும்போது, அவர் தனது பக்கவாதத்தை ஒரு ஆங்கில பத்திரிகையாளரால் "பட்டைகள் கொண்ட சடலம்" என்று விவரித்தார். ஆஸ்திரேலியாவில் 1970-71 ஆஷஸ் தொடரின் இறுதி டெஸ்டுக்கு கேப்டன் மற்றும் வீரராக லாரி தடையின்றி தள்ளப்பட்டார். லாரியின் பதவி நீக்கம் ஆஸ்திரேலிய கிரிக்கெட் வரலாற்றில் மிகவும் வெறுக்கத்தக்க சம்பவங்களில் ஒன்றாகக் கருதப்படுகிறது the இந்த முடிவு வானொலியில் முதன்முதலில் ஒளிபரப்பப்படுவதற்கு முன்னர் தேர்வாளர்களின் முடிவை அவருக்கு தனிப்பட்ட முறையில் தெரிவிக்கப்படவில்லை, மேலும் செய்தியாளர்களை எதிர்கொள்ளும் போது மட்டுமே அவர் தனது தலைவிதியை அறிந்திருந்தார். லாரி ஒன்பது நெட்வொர்க் கிரிக்கெட் வர்ணனை அணியின் ஒரு பகுதியாக இருந்தார், மேலும் 2018 வரை 45 ஆண்டுகளாக இந்த பணியில் இருந்தார்.
# பில் லாரி

## ஆரம்ப கால வாழ்க்கையில்

லாரி மெல்போர்ன் புறநகர்ப் பகுதியான தோர்ன்பரியில் பிறந்தார். ஆஸ்திரேலியாவின் முதல் பிரதம மந்திரியான் வில்லியம் மோரிஸ் ஹியூஸ் நினைவாக அவருக்கு வில்லியம் மோரிஸ் என்ற பெயர்கள் வழங்கப்பட்டன. இவரது தந்தை ஆல்பிரட் 51 வயது வரை தொழில்முறை துடுப்பாட்டப் போட்டிகளில் விளையாடினார். பில் பிறந்தபோது 47 வயதில் இருந்த தனது தந்தை விளையாட்டை பில் பார்த்ததில்லை. ஒன்பது வயதில், அவர் தோர்ன்பரி பிரஸ்பைடிரியன் சர்ச் அணியுடன் முதல் முறையாக விளையாடினார். அவர் அங்கு மூன்று ஆண்டுகள் விளையாடினார். அதே போல் பிரஸ்டன் தொழில்நுட்பப் பள்ளி சார்பாகவும் விளையாடினார். அவருக்கு பன்னிரண்டு வயதாக இருந்தபோது, மெல்போர்னின் மாவட்ட போட்டியில் நார்த்கோட்டின் நான்காவது அணிக்காக விளையாடினார். பதினாறு வயதிற்குள் முதல் லெவன் அணி சார்பாக விளையாட இவர் தேர்வானார். அந்த நேரத்தில், அவர் ஒரு பிளம்பர் ஆக பயிற்சி பெற்றறார் . பின்னர், பிரஸ்டன் தொழில்நுட்பக் கல்லூரியில் பயின்றார். லாரி தனது பதினேழு வயதில் விக்டோரியாவின் இரண்டாவது லெவன் அணிக்குத் தேர்வு செய்யப்பட்டார். அவர் தெற்கு ஆஸ்திரேலியர்களுக்கு எதிராக ஒரு ஓட்டன்கள் எதுவும் எடுக்காமல் ஆட்டமிழந்தார். தெற்கு ஆத்திரேலியத் துடுப்பாட்ட அணிக்கு எதிராக 183 ஓட்டங்கள் எடுத்தார்.  
பத்தொன்பது வயதை அடைவதற்கு சில மாதங்களுக்கு முன்பு, லாரி விக்டோரியாவுக்காக மேற்கு ஆஸ்திரேலியத் துடுப்பாட்ட அணிக்கு எதிராக 1955-56 ஆம் ஆண்டில் இவர் அறிமுகமானார்.  
1957-58 ஆம் ஆண்டிற்கான தொடரில் இருந்து இவர் முற்றிலுமாக கைவிடப்பட்டார். 1958–59 ஆம் ஆண்டில் இங்கிலாந்துத் துடுப்பாட்ட அணிக்கு எதிரான சுற்றுப் பயணத்தின் போது இவர் தேர்வானார். ஆனால் அந்தத் தொடரிலும் இவச் சிறப்பான ஆட்டத்தினை வெளிப்படுத்தத் தவறினார். இவர் 24 மற்றும் 21 ஓட்டங்களை மட்டுமே எடுத்தார். அந்தப் போட்டியில் பந்துவீச்சில் இரண்டு நிறைவுகளை வீசினார். ஆனல் இழப்பினை எடுக்கவில்லை. இருப்பினும், அவர் அணியில் தக்கவைக்கப்பட்டார்
# லியரி கான்ஸ்டன்டைன்

**லியரி நிக்கோலஸ் கான்ஸ்டன்டைன், பேரன் கான்ஸ்டன்டைன்**(Learie Nicholas Constantine, Baron Constantine 21 செப்டம்பர் 1901 1 ஜூலை 1971) ஒரு மேற்கிந்தியத் தீவுகள் துடுப்பாட்ட அணியின் முன்னாள் வீரர் ,வழக்கறிஞர் மற்றும் அரசியல்வாதி ஆவார், அவர் ஐக்கிய இராச்சியத்தின் டிரினிடாட்டின் கமிஷனராக பணியாற்றினார். இரண்டாம் உலகப் போருக்கு முன்பு 18 தேர்வுத் துடுப்பாட்டப் போட்டிகளில் விளையாடிய அவர், தேர்வுதுடுப்பாட்டப் போட்டியில் மேற்கிந்திய தீவுககளுக்காக முதல் இழப்பினைக் கைப்பற்றினார் . இன பாகுபாடுகளுக்கு எதிரான ஒரு வழக்கறிஞரான, பிற்கால வாழ்க்கையில் அவர் 1965 ஆம் ஆண்டு பிரிட்டனில் நடந்த பந்தய உறவுகள் சட்டத்தை நிறைவேற்றுவதில் ஆதிக்கம் செலுத்தினார். அவர் 1962 இல் நைட் பட்டம் பெற்றார்.
# லியரி கான்ஸ்டன்டைன்

## ஆரம்ப கால வாழ்க்கை

கான்ஸ்டன்டைன் 1901 செப்டம்பர் 21 அன்று வடமேற்கு டிரினிடாட்டில் டியாகோ மார்ட்டினுக்கு அருகில் உள்ள பெட்டிட் பள்ளத்தாக்கில் பிறந்தார். குடும்பத்தின் இரண்டாவது குழந்தையான இவருக்கு மூன்று சகோதரர்கள் உள்ளனர். இவரது தந்தை, லெப்ரூன் கான்ஸ்டன்டைன் ஆவார். 1906 ஆம் ஆண்டில் மராவலுக்கு அருகிலுள்ள காஸ்கேடில் உள்ள ஒரு கோகோ எஸ்டேட்டில் லெப்ரன் மேற்பார்வையாளர் பதவிக்கு உயர்ந்தார். முதல் தரத் துடுப்பாட்டப் போட்டியில் டிரினிடாட்டை பிரதிநிதித்துவப்படுத்திய துடுப்பாட்ட வீரராக லெப்ரன் தீவில் பரவலாக அறியப்பட்டார். மேற்கிந்திய அணியுடன் இரண்டு முறை இங்கிலாந்துக்கு சுற்றுப்பயணம் செய்து விளையாடினார். கான்ஸ்டன்டைனின் தாயார் அனைஸ் பாஸ்கல் மற்றும் இவரது சகோதரர் விக்டர் ஒரு டிரினிடாட் மற்றும் மேற்கிந்தியத் தீவுகள் துடுப்பாட்ட அணியின் முதல் தர துடுப்பாட்ட வீரர் ஆவர். மூன்றாவது குடும்ப உறுப்பினர், கான்ஸ்டன்டைனின் சகோதரர் எலியாஸ், பின்னர் டிரினிடாட்டை பிரதிநிதித்துவப்படுத்தினார். குடும்பம் செல்வந்தர்களாக இல்லாவிட்டாலும், அவரது குழந்தைப்பருவம் மகிழ்ச்சியாக இருந்தது என்று கான்ஸ்டன்டைன் குறிப்பிட்டுள்ளார். அவர் தனது வீட்டிற்கு அருகிலுள்ள மலைகள் மற்றும் அவரது தந்தை மற்றும் தாத்தா வேலை செய்த தோட்டங்களில் விளையாடுவதில் நிறைய நேரம் செலவிட்டார். அவர் சிறுவயதிலிருந்தே துடுப்பாட்டத்தினை ரசித்தார்; லெப்ரூன் மற்றும் விக்டர் பாஸ்கலின் மேற்பார்வையில் இவர் மற்றும் இவரது சகோதரர்கள் தொடர்ந்து ஒன்றாக பயிற்சி பெற்றனர்.  
கான்ஸ்டன்டைன் முதலில் போர்ட் ஆஃப் ஸ்பெயினில் உள்ள புனித ஆன் அரசு பள்ளிக்குச் சென்றார், பின்னர் 1917 வரை புனித ஆன் ரோமன் கத்தோலிக்க பள்ளியில் பயின்றார். இவர் கற்றலில் உற்சாகமாக இருந்தபோதிலும் சிறப்பான தரநிலையினை எடுக்க இயலவில்லை. ஆனால் பல விளையாட்டுகளில் சிறப்பக திறமையை வெளிக்காட்டினார். மேலும் அவரது துடுப்பாட்ட பரம்பரைக்காக மதிக்கப்பட்டார். அவர் தனது கடைசி இரண்டு ஆண்டுகளில் தலைவராக இருந்த பள்ளி துடுப்பாட்ட அணிக்காக விளையாடினார், அதிரடி மட்டையாளர் மற்றும் விரைவு வீச்சாளரக இவர் செயல்பட்டார்.மேலும் சிறந்த களத்தடுப்பாளராகவும் அறியப்பட்டார். மிக இளம் வயதிலேயே உயர் வர்க்க எதிர்ப்பை முன்கூட்டியே வெளிப்படுத்துவார் என்ற பயத்தில் இவரது தந்தை 1920 வரை துடுப்பாட்ட சங்கங்களுக்காக விளையாடுவதைத் அவர் முதலில் தனது மகன் ஒரு நிரந்தரமான தொழில் இருக்க வேண்டும் என நினைத்தார். பள்ளியை விட்டு வெளியேறியதும், கான்ஸ்டன்டைன் போர்ட் ஆஃப் ஸ்பெயினில் வழக்குரைஞர்களின் நிறுவனமான ஜொனாதன் ரியானுடன் ஒரு எழுத்தராக சேர்ந்தார். இந்த நேரத்தில் சில கருப்பு டிரினிடாடியர்கள் வழக்குரைஞர்களாக மாறினர். மேலும் இவரது நிறம் காரணமாக இவர் பல சமூக கட்டுப்பாடுகளை எதிர்கொண்டார்.
# கென் பர்ன்ஸ்

**கென்னத் லாரன் பர்ன்ஸ்** (Kenneth Lauren Burns பிறப்பு 1953) ஓர் அமெரிக்கத் திரைப்படத் தயாரிப்பாளர் ஆவார். ஆவணப்படங்களில் காப்பக காட்சிகளையும் புகைப்படங்களையும் பயன்படுத்தும் பாணியால் பரவலாக இவர் அறியப்பட்டார். அவரது பரவலாக அறியப்பட்ட ஆவணத் தொடர்களில் *தி சிவில் வார்* (1990), *பேஸ்பால்* (1994), *ஜாஸ்* (2001), *தி வார்* (2007), *தி நேஷனல் பார்க்ஸ்: அமெரிக்காஸ் பெஸ்ட் ஐடியா* (2009), *புராஹிபிசன்* (2011), *தி ரூஸ்வெல்ட்ஸ்* (2014), *வியட்நாம் வார்* (2017), மற்றும் *கண்ட்ரி மியூசிக்* (2019) ஆகிய குரிப்பிடத்தகுந்தன ஆகும். *தி வெஸ்ட்* (1996, ஸ்டீபன் இவ்ஸ் இயக்கியது), மற்றும் *கேன்சர்: தி எம்பெரர் ஆஃப் ஆல் மாலடீஸ்* (2015, பராக் குட்மேன் இயக்கியது) ஆகிய இரண்டின் நிர்வாக தயாரிப்பாளராகவும் இருந்தார்.  
பர்ன்ஸ் ஆவணப்படங்கள் இரண்டு அகாதமி விருதுக்கான பரிந்துரைகளைப் பெற்றுள்ளன.1981 ஆம் ஆன்டில் *புரூக்ளின் பிரிட்ஜ்கிற்கு முதலாவது பரிந்துரையினையும்* 1985 ஆம் ஆண்டில் வெளியான *தி ஸ்டேச்சு ஆஃப் லிபர்ட்டிக்கு* இரண்டாவது பரிந்துரையினையும் பெற்றார். மற்றும் பல எம்மி விருதுகளையும் வென்றுள்ளார் .
# கென் பர்ன்ஸ்

## ஆரம்பகால வாழ்க்கை மற்றும் கல்வி

பர்ன்ஸ் ஜூலை 29, 1953 இல், மற்றும் ராபர்ட் கைல் பர்ன்ஸ் ஆகியோரின் மகனாகப் பிறந்தார். மன்ஹாட்டனில் உள்ள கொலம்பியா பல்கலைக்கழகத்தில் கலாச்சார மானுடவியல் பிரிவில் கல்வி பயின்றார் . ஆவணப்படம் தயாரிப்பாளரான ரிக் பர்ன்ஸ் இவரது தம்பி ஆவார்.  
இவரது தந்தை மிச்சிகன் பல்கலைக்கழகத்தில் கற்பித்தார். பர்ன்ஸ் மூன்று வயதில் இருந்த போது இவரின் தாய்க்கு மார்பக புற்றுநோய் இருப்பது கண்டறியப்பட்டது. இவருக்கு பதினொரு வயதாக இருந்த போது அவர் இறந்தார்.
# கென் பர்ன்ஸ்

## தனிப்பட்ட வாழ்க்கை

1982 இல், பர்ன்ஸ் ஆமி ஸ்டெக்லர் என்பவரை மணந்தார். இந்தத் தம்பதியருக்கு சாரா மற்றும் லில்லி என்ற இரண்டு மகள்கள் இருந்தனர். இந்தத் தமபதி 1993 ஆம் ஆண்டில் திருமண முறிவு பெற்றனர்.  
2017 இல் பர்ன்ஸ் நியூ ஹாம்ப்ஷயரின் வால்போலில் அவரது இரண்டாவது மனைவி ஜூலி டெபோரா பிரவுனுடன் வசித்து வந்தார் அவரை அக்டோபர் 18, 2003 இல் பர்ன்ஸ் திருமணம் செய்து கொண்டார்.இவர்களுக்கு ஒலிவியா மற்றும் வில்லா பர்ன்ஸ் என்ற இரண்டு மகள்கள் உள்ளனர்.  
*தெ சிவில் வாருக்கு* 40 க்கும் மேற்பட்ட திரைப்பட மற்றும் தொலைக்காட்சி விருதுகள் கிடைத்தன. இதில் இரண்டு எம்மி விருதுகள், இரண்டு கிராமி விருதுகள் ( சிறந்த பாரம்பரிய நாட்டுப்புற பாடல் தொகுதிக்கானது), புரொடீயூசர்ஸ் கில்ட் ஆஃப் அமெரிக்காவின் ஆண்டின் சிறந்த தயாரிப்பாளர் விருது,பீபிள் சாய்ஸ் விருது, ஒரு பீபோடி விருது, டுபோன்ட்-கொலம்பியா விருது, டி. டபிள்யூ. கிரிஃபித் விருது மற்றும் $ 50,000க்கான லிங்கன் பரிசு .
# கென் பர்ன்ஸ்

## தொழில் வாழ்க்கை

*பேஸ்பால்* (1994), *ஜாஸ்* (2001), *தி வார்* (2007), *தி நேஷனல் பார்க்ஸ்: அமெரிக்காஸ் பெஸ்ட் ஐடியா* (2009), *புராஹிபிசன்* (2011), *தி ரூஸ்வெல்ட்ஸ்* (2014), *வியட்நாம் வார்* (2017), மற்றும் *கண்ட்ரி மியூசிக்* (2019) ஆகிய குரிப்பிடத்தகுந்தன ஆகும். *தி வெஸ்ட்* (1996, ஸ்டீபன் இவ்ஸ் இயக்கியது), மற்றும் *கேன்சர்: தி எம்பெரர் ஆஃப் ஆல் மாலடீஸ்* (2015, பராக் குட்மேன் இயக்கியது) ஆகிய இரண்டின் நிர்வாக தயாரிப்பாளராகவும் இருந்தார்.
# பாப் பீமன்

**ராபர்ட் பீமன்** (Robert Beamon பிறப்பு ஆகஸ்ட் 29, 1946) ஒரு அமெரிக்க முன்னாள் தடகள வீரர் ஆவார். 1968 கோடைகால ஒலிம்பிக்கில் நீளம் தாண்டுதலில் உலக சாதனை படைத்தவர் ஆவார் . அதற்கு முன்பாக இருந்த 55 செ. மீ என்ற சாதனையினை முறியடித்தார்.1991 ஆம் ஆண்டில் மைக் பவல் அதை முறியடிக்கும் வரைஅதாவது கிட்டத்தட்ட 23 ஆண்டுகளாக இவரது சாதனை முறியடிக்கப்படாமல் இருந்தது. நேஷனல் *ட்ராக் அண்ட் ஃபீல்ட் ஹால் ஆஃப் ஃபேமில் இவர் இடம் பெற்றுள்ளார்*
# பாப் பீமன்

## ஆரம்பகால வாழ்க்கை

ராபர்ட் பீமன் நியூயார்க்கின் குயின்ஸ், தெற்கு ஜமைக்காவில் பிறந்தார். இவர் நியூயார்க் வீட்டுவசதி ஆணையத்திற்குச் சொந்தமான வீடுகளில் வளர்ந்தார்.  
அவர் ஜமைக்கா உயர்நிலைப் பள்ளியில் பயின்றார். அப்போது பிரபல தடகள பயிற்சியாளரான லாரி எல்லிஸ் என்பவரால் கண்டறியப்பட்டார். பீமன் தனது கல்லூரி வாழ்க்கையை வட கரோலினா வேளாண் மற்றும் தொழில்நுட்ப மாநில பல்கலைக்கழகத்தில் தொடங்கினார.இவர் தனது பாட்டியுடன் தங்கியிருந்தார். இவரது பாட்டி இறந்தபிறகு, அவர் எல் பாஸோவில் உள்ள டெக்சாஸ் பல்கலைக்கழகத்தில் பயின்றார். அங்கு இவர் தடகளத்திற்கான உதவித்தொகையைப் பெற்றார்.  
1965 ஆம் ஆண்டில் பீமன் ஒரு தேசிய உயர்நிலைப் பள்ளியில் பயின்ற போது *டிரிபிள் ஜம்ப்பில்* சாதனை படைத்தார். மேலும் நீளம் தாண்டுதலில் நாட்டில் இரண்டாவது இடத்தினைப் பிடித்தார். 1967 ஆம் ஆண்டில் நடைபெற்ற அமெரிக்கன் விளையாட்டுப் போட்டிகளில் இவர் வெள்ளிப் பதக்கம் வென்றார்.  
எல் பாஸோவில் உள்ள டெக்சாஸ் பல்கலைக்கழகத்தினால் பிரிஹாம் இளாஇயோர் பல்கலைக்கழகத்திற்கு எதிரான புறக்கணிக்கப்பட்ட தடகளப் போட்டியில் பங்குபெற்றதால் பீமன் இடைநீக்கம் செய்யப்பட்டார். ரால்ஃப் போஸ்டன் இவரது அறிவிக்கப்படாத தலைமைப் பயிற்சியாளரக இருந்தார்.
# பாப் பீமன்

## 1968 கோடைகால ஒலிம்பிக்

1968 ஆம் ஆண்டு மெக்ஸிகோ நகரில் நடந்த கோடைகால ஒலிம்பிக்கில் இவர் கலந்துகொண்டார். அந்த ஆண்டில் அவர் போட்டியிட்ட 23 போட்டிகளில் 22 இல் வென்றார், இதில் 8.33மீ என்பது இவரின் சாதனையாக இருந்தது. அந்த ஆண்டு அவர் AAU மற்றும் NCAA உள்ளரங்கு நீளம் தாண்டுதல் மற்றும் டிரிபிள் ஜம்ப் பட்டங்களையும், AAU வெளியரங்கு நீளம் தாண்டுதல் பட்டத்தையும் வென்றார்.
# பாப் பீமன்

## மரியாதைகள்

பீமன் நேஷனல் *ட்ராக் அண்ட் ஃபீல்ட் ஹால் ஆஃப் ஃபேமில் இடம் பெற்றுள்ளார்.* மேலும் 1983 ஆம் ஆண்டில் *யுனைடெட் ஸ்டேட்ஸ் ஒலிம்பிக் ஹால் ஆஃப் ஃபேமின் அறிமுக ஆண்டில்* இடம் பெற்றவர்களில் ஒருவர் ஆனார். டெக்சாஸின் எல் பாஸோவில் பாப் பீமன் என்று ஒரு தெரு உள்ளது.
# கிம் ஹியூக்ஸ்

**கிம்பர்லி ஜான் ஹியூஸ்** (Kimberley John Hughes பிறப்பு 26 ஜனவரி 1954) மேற்கு ஆஸ்திரேலியா, நடால் மற்றும் ஆஸ்திரேலியா துடுப்பாட்ட அணிக்காக விளையாடிய முன்னாள் துடுப்பாட்ட வீரர் ஆவார். தென்னாப்பிரிக்கா சுற்றுப்பயணத்தில் "கிளர்ச்சி காலத்தில் " ஆஸ்திரேலிய அணியின் தலைவராக இருப்பதற்கு முன்பு 1979 மற்றும் 1984 க்கு இடையில் 28 தேர்வுத் துடுப்பாட்டப் போட்டிகளில் அவர் ஆஸ்திரேலியாவின் தலைவராக இருந்தார்.இவர் தேர்வுத் துடுப்பாட்டம் மற்றும் ஒருநாள் போட்டிகளில் தென்னாப்பிரிக்கத் துடுப்பாட்ட அணிக்காக விளையாடினார்.  
ஒரு வலது கை மட்டையாளர், ஒரு மரபுவழி மற்றும் கவர்ச்சிகரமான மட்டையாடும் பாணியைக் கொண்டிருந்தார். அவர் சிறுவயதிலிருந்தே ஒரு தேர்வுத் துடுப்பாட்ட வீரராக அடையாளம் காணப்பட்டார். ஆனால் அவரது உத்வேகமான மட்டையாடும் பாணி மற்றும் செல்வாக்கு மிக்க அணி வீரர்கள் மற்றும் டென்னிஸ் லில்லி மற்றும் ரோட் மார்ஷ் போன்ற எதிரிகளுடனான ஆளுமை மோதல்கள், போன்றவற்றிற்காக பரவலாக இவர அறியப்பட்டார். ஸ்தாபன ஆஸ்திரேலிய துடுப்பாட்ட வாரியம் மற்றும் உலக தொடர் துடுப்பாட்டம் ஆகிய பிளவுகளின் போது, ஹியூஸ் ஸ்தாபனத்துடன் தங்கினார்.  
துடுப்பாட்ட உலகில் அப்போதைய ஆதிக்கம் செலுத்திய துடுப்பாட்ட அணியான மேற்கிந்தியத் தீவுகள் அணியிடம் தொடர்ச்சியான இழப்புகளின் போது ஊடகங்கள் மற்றும் முன்னாள் அணி வீரர்களின் கடுமையான அழுத்தத்தின் கீழ், ஹியூஸ் தலைவர் பதவியில் இருந்து விலகினார்,. தனது ஓய்வின் போது உணர்ச்சிபூர்வமாக மற்றும் கண்ணீருடன் பேசினார்.  
அவரது துடுப்பாட்ட வாழ்க்கைக்குப் பிறகு, ஹியூஸ் ஒரு காலத்திற்கு மேற்கு ஆஸ்திரேலிய கிரிக்கெட் சங்கத்தின் தேர்வுக் குழுவின் தலைவராக செயல்பட்டார், மேலும் ஏபிசி வானொலியில் அவ்வப்போது துடுப்பாட்ட வர்ணனையாளராகவும் உள்ளார்.
# கிம் ஹியூக்ஸ்

## ஆரம்ப கால வாழ்க்கை

மேற்கு ஆஸ்திரேலியாவின் மார்கரெட் ஆறு அருகில் 1954 ஜனவரி 26 அன்று ஹியூக்ஸ் பிறந்தார். இவரது தந்தை ஸ்டான், பள்ளி ஆசிரியர் மற்றும் தாய் ரூத் ஆகியோரின் முதல் குழந்தை ஆவார். ஹியூஸ் குடும்பம் அருகிலுள்ள குடர்தூப்பில் வசித்து வந்தது, அங்கு ஸ்டான் ஒரு பள்ளியின் பொறுப்பாளராக இருந்தார். ஜெரால்டன் புறநகர்ப் பகுதியான வொன்டெல்லாவில் ஹியூஸ் குடும்பம் குடியேறியது மற்றும் ஹியூஸ் உள்ளூர் அலெண்டேல் தொடக்கப்பள்ளியில் பயின்றார், அங்கு அவரது தந்தை தலைமை ஆசிரியராக இருந்தார்.
# கிம் ஹியூக்ஸ்

## ஆரம்ப கால வாழ்க்கை

### டெஸ்ட் அறிமுக

1976 டிசம்பரில் ஆத்திரேலியத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது. பாக்கித்தான் துடுப்பாட்டஅணிக்கு எதிராக மேற்கு ஆஸ்திரேலியாவுக்காக விளையாடிய ஹியூஸ் 167 பந்துகளில் இருந்து 137 ரன்கள் எடுத்தார், இது தேசிய தேர்வாளர்களின் கவனத்தை ஈர்த்தது. *தி ஆஸ்திரேலியனில்* , "இவர் கம்பீரமாக மட்டையாடுகிறார் எனத் தெரிவித்தது.". சில வாரங்களுக்குப் பிறகு, மெல்போர்ன்துடுப்பாட்ட மைதானத்தில் (எம்.சி.ஜி) நடந்த புத்தாண்டு தேர்வுத் துடுப்பாட்டப் போட்டியில் ஆஸ்திரேலியாவின் பன்னிரண்டாவது வீரராக ஹியூஸ் அழைக்கப்பட்டார். இயன் டேவிஸுக்கு பதிலாக களத்தில் இறங்கிய இவர், இம்ரான் கான் அடித்த பந்தைப் பிடிக்க முயன்று தோள்பட்டையில் காயம் ஏற்பட்டது. அதனால் மற்ற போட்டியில் விளையாடவில்லை.நியூசிலாந்திற்கு சுற்றுப்பயணம் செய்ய ஆஸ்திரேலிய அணியில் ஹியூக்ஸ் சேர்க்கப்பட்டார். மீண்டும் *ஹோம் சிக்னசால்* பாதிக்கப்பட்ட ஹியூஸ், இரண்டு தேர்வுத் துடுப்பாட்டப் போட்டிகளிலும் விளையாடவில்லை.
# ரிச்சர்ட் பர்டன்

**ரிச்சர்ட் பர்டன் (இயற்பெயர்:** **ரிச்சர்ட் வால்டர் ஜென்கின்ஸ் ஜூனியர் (**Richard Burton 10 நவம்பர் 1925 5 ஆகஸ்ட் 1984) வேல்சு நகரைச் சேர்ந்த ஒரு நடிகர் ஆவார். அவர் 1964 இல் ஆம்லெட்டில் நடித்ததன் மூலம் இவர் பரவலாக அறியப்பட்டார்.  
பர்டன் ஏழு முறை அகாடமி விருதுக்கு பரிந்துரைக்கப்பட்டார். ஆனால் ஆஸ்கார் விருதை வென்றதில்லை. அவர் சிறந்த நடிகருக்கான பாஃப்டாக்கள், கோல்டன் குளோப்சு மற்றும் டோனி விருதுகளைப் பெற்றுள்ளார். 1960 ஆம் ஆண்டில் இவர் நடித்த திரைப்படங்கள் வணிக ரீதியில் வெற்றி பெற்றன. 1960 ஆம் ஆண்டின் பிற்பகுதியில் பர்டன் உலகிலேயே அதிக சம்பளம் வாங்கும் நடிகர்களில் ஒருவராக இருந்தார். தனது திரைப்படங்களின் வருமானத்தில் 1 மில்லியன் டாலர் அல்லது அதற்கு மேற்பட்ட தொகையினை இவர் சம்பளமாகப் பெற்றார்.
# ரிச்சர்ட் பர்டன்

## ஆரம்பகால வாழ்க்கை

### குழந்தைப்பருவம்

வால்டர் ஜென்கின்சு ஜூனியர் எனும் இயர்பெயர் கொண்ட பர்டன் ரிச்சர்ட் 10 நவம்பர் 1925 அன்று வேல்ஸின் கிளாமோர்கன், போன்ட்ரிடிஃபென் நகரில் பிறந்தார். ரிச்சர்ட் வால்டர் ஜென்கின்ஸ் சீனியர் (1876-1957), மற்றும் எடித் மட் ஜென்கின்ஸ் (நீ தாமஸ்; 1883-1927) ஆகியோருக்கு பிறந்த பதின்மூன்று குழந்தைகளில் பன்னிரண்டாவது குழந்தையாகப் பிறந்தார். இவரது தந்தை சுரங்கத் தொழிலாளியாவார். இவரது தாயார் மது விடுதியில் உணவு பரிமாறுபவராகப் பணி புரிந்தார். அவர் தனது தாயை மிகவும் வலிமையான பெண் என்றும் "அழகிய கூந்தலும் அழகிய முகமும் கொண்டவர் எனவும் மதத்தில் ஆர்வம் கொண்டவர் என்றும் நினைவு கூர்ந்தார்.  
குடும்பத்தின் பதின்மூன்றாவது குழந்தையான கிரஹாம் பிறந்த ஆறு நாட்களுக்குப் பிறகு, அக்டோபர் 31 அன்று அவரது தாயார் இறந்தார். அப்போது ரிச்சர்டுக்கு இரண்டு வயது ஆகும். பிரசவத்திற்குப் பிறகான தொற்றுநோய்களின் விளைவாக இவரின் தாய் மரணமடைந்தார். ஆனால் ரிச்சர்ட் சுகாதார புறக்கணிப்பு காரணமாக தனது தாய் மரணமடைந்ததாக நினைத்தார். இதனைப் பற்றி வாழ்க்கை வரலாற்றாசிரியர் மைக்கேல் முன்னின் எடித் சுகாதாரக் குறைவினால் இறக்கவில்லை. மாறாக நிலக்கரி சுரங்கத்தின் மாசினால் தான் அவர் இறந்தார் எனக் கூறினார். எடித்தின் மரணத்தைத் தொடர்ந்து, ரிச்சர்டின் மூத்த சகோதரி சிசிலியா மற்றும் சுரங்கத் தொழிலாளியான அவரது கணவர் எல்ஃபெட் ஜேம்ஸ் ஆகியோர் இவரைக் கவனித்துக் கொண்டனர்.
# ரிச்சர்ட் பர்டன்

## தனிப்பட்ட வாழ்க்கை

பர்டன் ஐந்து முறை திருமணம் செய்து கொண்டார். இவர் டெய்லருடன் தொடர்ச்சியாக இரண்டு முறை திருமணம் செய்தார். 1949 ஆம் ஆண்டு இவர் சிபில் வில்லியம்ஸை மணந்தார்,. இந்தத் தம்பதி 1963 வரை இணைந்திருந்தது. இந்தத் தம்பதிக்கு கேட் (பிறப்பு 1957) மற்றும் ஜெசிகா பர்டன் (பிறப்பு 1959) ஆகிய இரு மகள்கள் இருந்தனர். டெய்லருடன் மார்ச் 15, 1964 முதல் ஜூன் 26, 1974 வரை மற்றும் 10 அக்டோபர் 1975 முதல் 1976 ஜூலை 29 வரை இணைந்து வாழ்ந்தார். அவர்களது முதல் திருமணம் மாண்ட்ரீலில் உள்ள ரிட்ஸ்-கார்ல்டன் திண்ணையில் நடைபெற்றது.
# ரிச்சர்ட் பர்டன்

## சுகாதார பிரச்சினைகள்

பர்டன் ஒரு குடிகாரராக இருந்ததாகவும்,அவர் 1974 ஆம் ஆண்டில் அதிகப்படியான குடிப்பழக்கத்தால் இறந்ததாகவும் கூறப்படுகிறது. இவரது வாழ்க்கை வரலாற்றாசிரியர் ராபர்ட் செல்லரின் கூற்றுப்படி, "1970 ஆம் ஆண்டில் ஒரு நாளைக்கு மூன்று முதல் நான்கு பாட்டில்கள் இவர் மது அருந்தினார்
# கிரிகோரி ஹைன்ஸ்

**கிரிகோரி ஆலிவர் ஹைன்ஸ்** (Gregory Oliver Hines பிப்ரவரி 14, 1946 - ஆகஸ்ட் 9, 2003) ஓர் அமெரிக்க நடனக் கலைஞர், நடிகர், பாடகர் மற்றும் நடன இயக்குநர் ஆவார்.
# கிரிகோரி ஹைன்ஸ்

## ஆரம்பகால வாழ்க்கை

ஹைன்ஸ் நியூயார்க் நகரில் பிப்ரவரி 14, 1946 இல் பிறந்தார். இவரது தாய் அல்மா அயோலா (லாலெஸ்) மற்றும் இவரது தந்தை மாரிஸ் ராபர்ட் ஹைன்ஸ் ஒரு நடனக் கலைஞர், இசைக்கலைஞர் மற்றும் நடிகர் ஆவார். இவர் ஹார்லெமின் சுகர் ஹில் பகுதியில் வளர்ந்தார். ஹைன்ஸ் இரண்டு வயது முதல் ஆடத் துவங்கினார். மேலும் ஐந்து வயதில் அரை தொழில்முறை அல்லாத நடனங்களை ஆடத் தொடங்கினார். அதன் பிறகு, அவரும் அவருடைய அண்ணன் மாரிசுடன் இணைந்து நடனமாடினர்.  
கிரிகோரி மற்றும் மாரிஸ் ஆகியோர் ஹோவர்ட் சிம்ஸ் மற்றும் தி நிக்கோலஸ் பிரதர்ஸ் போன்ற மூத்த *டேப்* நடனக் கலைஞர்களுடன் இனைந்து கல்வி பயின்றனர். இரண்டு சகோதரர்களும் *தி ஹைன்ஸ் கிட்ஸ்* என்று அழைக்கப்பட்டனர். இவர்கள் இரவு விடுதிகளிலும் நடன நிகழ்ச்சிகளில் பங்கேற்றனர்.பின்னர் *தி ஹைன்ஸ் பிரதர்ஸ்* என்று அழைக்கப்பட்டனர். அவர்களது தந்தை இந்தக் குழுவில் சேர்ந்தபோது 1963 ஆம் ஆண்டில் இந்தக் குழுவின் பெயரானது *ஹைன்ஸ், ஹைன்ஸ் அண்ட் டேட்* என்று மாற்றப்பட்டது.
# கிரிகோரி ஹைன்ஸ்

## தொழில்

**விருதுகள்**
# கிரிகோரி ஹைன்ஸ்

## தனிப்பட்ட வாழ்க்கை

பாட்ரிசியா பனெல்லா மற்றும் பமீலா கோஸ்ல அகியோருடன் இவர் திருமணம்செய்து கொண்டார். இந்த இரு திருமணமும் விவாகரத்தானது. இவருக்கு சாக் என்ற மகனும், டேரியா என்ற மகளும், ஜெசிகா கோஸ்லோ என்ற மாற்றாந் தாய் மகளும், ஒரு பேரனும் இருந்தனர்.
# கிரிகோரி ஹைன்ஸ்

## இறப்பு

லாஸ் ஏஞ்சல்ஸில் உள்ள அவரது வீட்டிலிருந்து மருத்துவமனைக்கு செல்லும் வழியில் ஆகஸ்ட் 9, 2003 ஆம் ஆண்டில் ஹைன்ஸ் கல்லீரல் புற்றுநோயால் இறந்தார். ஒரு வருடத்திற்கு முன்னர் அவருக்கு இந்த நோய் இருப்பது கண்டறியப்பட்டது. ஆனால் அவரது நெருங்கிய நண்பர்களுக்கு மட்டுமே தகவல் கொடுத்தார். அவர் இறக்கும் போது, *லிட்டில் பில்* என்ற தொலைக்காட்சி நிகழ்ச்சியின் தயாரிப்பு பணிகள் முடிவடைந்தது.மேலும் அவர் நெக்ரிதா ஜெய்தேவுடன் நிச்சயதார்த்தம் செய்து கொண்டார். ஒன்ராறியோவின் ஓக்வில்லில் உள்ள செயிண்ட் வோலோடிமரின் உக்ரேனிய கத்தோலிக்க கல்லறையில் ஹைன்சின் உடல் அடக்கம் செய்யப்பட்டது.
# கிரிகோரி ஹைன்ஸ்

## விருதுகள் மற்றும் பரிந்துரைகள்

*1*979 ஆம் ஆண்டில் யூபி! திரைப்படத்தில் நடித்ததற்காக *தியேட்டர்வேர்ல்டு விருது .* 1988 ஆம் அண்டில் *ரன்னிங் ஸ்கேர்டு திரைப்படத்தில் நடித்ததற்காக* சிறந்த முன்னணி நடிகருக்கான *இமேஜ் விருது .*1992 ஆம் அண்டில் *ஜெல்லீஸ் லாஸ்ட் ஜேம் திரைப்படத்தில் நடித்ததற்காக* சிறந்த நடிகருக்கான டோனி விருது மற்றும் *டிராமா டெஸ்க் விருது. 1998 ஆம் ஆண்டில் வாழ்நாள் சாதனையாளருக்கான விருது. 2003 ஆம் ஆண்டில் லிட்டில் பில்* எனும் தொலைக்காட்சி நிகழ்ச்சியில் நடித்ததற்காக எம்மி விருது
# மே வெஸ்ட்

**மேரி ஜேன்** " **மே** " **வெஸ்ட்** ( Mary Jane "Mae" West ஆகஸ்ட் 17, 1893 - நவம்பர் 22, 1980) ஓர் அமெரிக்க நடிகை, பாடகி, நாடக ஆசிரியர், திரைக்கதை எழுத்தாளர், நகைச்சுவை நடிகர் ஆவார். இவர் பாலியல் சின்னமாகக், கருதப்பட்டார். இவர் ஏழு தசாப்தங்களாக நடிப்பு வாழ்க்கையில் இருந்தார். ஹாலிவுட்டில் அசைவுத் திரைபப்டங்கள் துறையில் நகைச்சுவை நடிகை மற்றும் எழுத்தாளராக பனியாற்றினார். அதற்கு முன்பாக இவர் நியூயார்க் நகரத்தில் நாடக அரங்கில் நடித்து வந்தார். மேலும் இவர் வானொலி மற்றும் தொலைக்காட்சி நிகழ்ச்சிகளில் நடித்தார். அமெரிக்க திரைப்பட நிறுவனம் பழமைவாத அமெரிக்கன் சினிமாவின் சிறந்த பெண் நட்சத்திரங்களில் இவருக்கு 15 ஆவது இடத்தினைக் கொடுத்தது.  
வெஸ்ட் பெரும்பாலும் ஒரு முனுமுனுக்கும் குர ஒலியினைப் பயன்படுத்தினார். மற்றும் அன்றைய காலகட்டத்தில் மிகவும் சர்ச்சைக்குரிய திரைப்பட நட்சத்திரங்களில் ஒருவராக அறியப்பட்டார். அவர் பல சிக்கல்களை எதிர்கொண்டார், குறிப்பாக தணிக்கை போன்றவற்றில் .அவரது சினிமா வாழ்க்கையில் இருந்து ஓய்வு பெற்ற பின்னர், அவர் நூல்களையும் நாடகங்களையும் எழுதினார். அதனை இவர் லாஸ் வேகாஸிலும் இங்கிலாந்திலும் உள்ள வானொலி மற்றும் தொலைக்காட்சிகளில் தொடர்ந்து வெளியிட்டு வந்தார். மேலும் அவர் ராக் *அண்ட் ரோல்* பாடல் தொகுதிகளைப் பதிவு செய்தார்.
# மே வெஸ்ட்

## ஆரம்ப கால வாழ்க்கை

மேரி ஜேன் வெஸ்ட் ஆகஸ்ட் 17, 1893 இல், நியூயார்க்கின் கிங்ஸ் கவுண்டியில் பிறந்தார். கிரீன் பாயிண்ட் அல்லது புஷ்விக், நியூயார்க் நகரம் 1898 இல் ஒருங்கிணைக்கப்படுவதற்கு முன்பு. இவர் மருத்துவச்சியான தனது அத்தையின் கவனிப்பில் அவரது வீட்டில் பிறந்தார். ஜான் பேட்ரிக் வெஸ்ட் மற்றும் மாத்தில்தே "டில்லி" (பின்னர் மாடில்டா) டெல்கர் கர்"டில்லி ஆகியோர் உட்பட இவருக்கு நான்கு உடன்பிரப்புகள் இருந்தனர். ஆனால் இவர் மட்டுமே தற்போது உயிருடன் இருக்கிறார்.அவரது ஐந்து உடன்பிறப்புகளும் தங்கள் பெற்றோர்களான ஜாகோப் (1835-1902) மற்றும் கிறிஸ்டியானா (1838-1901; நீ ப்ரூனிங்) 1886 இல் பவேரியாவிற்கு டோல்ஜருடன் குடியேறினர். வெஸ்டின் பெற்றோர் ஜனவரி 18, 1889 இல், ப்ரூக்ளினில் திருமணம் செய்தனர். ஜான் வெஸ்ட் கத்தோலிக்க சீர்திருத்தவாதி வம்சாவளியைச் சேர்ந்தவர் மற்றும் டில்லி சிறுபான்மையாக யூத வம்சாவளியைச் சேர்ந்தவர் ஆவார்.  
வெஸ்டின் தந்தை "பேட்லின் ஜாக் வெஸ்ட்" என்று அழைக்கப்படும் ஒரு பரிசு போட்டிக்காக சண்டையிடும் வீரராவார். பின்னர் அவர் சிறப்பு காவலராகப் பணியாற்றினார். பின்னர் சொந்தமாக புலனாய்வு நிறுவனத்தினை நிறுவினார் . அவரது தாயார் முன்னாள் விளம்பர மாதிரி ஆவார். இவர் பாட்டி ஐரிஷ் கத்தோலிக்க வம்சாவளியைச் சேர்ந்தவர் மற்றும் தந்தை வழி தாத்தாவான ஜான் எட்வின் மேற்கு, ஆங்கிலம்-ஸ்காட்ஸ் வம்சாவளியைச் சேர்ந்தவர் ஆவார்.
# மே வெஸ்ட்

## கௌரவம்

அமெரிக்க திரைப்பட நிறுவனம் பழமைவாத அமெரிக்கன் சினிமாவின் சிறந்த பெண் நட்சத்திரங்களில் இவருக்கு 15 ஆவது இடத்தினைக் கொடுத்தது.
# ஆல்வின் அய்லி

**ஆல்வின் அய்லி** (ஜனவரி 5, 1931 - டிசம்பர் 1, 1989) ஓர் ஆப்பிரிக்க-அமெரிக்க நடனக் கலைஞர், இயக்குநர், நடன இயக்குநர் மற்றும் ஆர்வலர் ஆவார் . இவர்  
உலகின் மிக வெற்றிகரமான நடன நிறுவனங்களில் ஒன்றான ஆல்வின் அய்லி அமெரிக்கன் டான்ஸ் தியேட்டரை நிறுவினார். அவர் AAADT மற்றும் அதனுடன் இணைந்த அய்லி பள்ளியை கறுப்பின கலைஞர்களை வளர்ப்பதற்கும், ஆப்பிரிக்க-அமெரிக்க அனுபவத்தின் உலகளாவிய தன்மையை நடனத்தின் மூலம் வெளிப்படுத்துவதற்கும் புகலிடங்களாக இதனை உருவாக்கினார். இவரது படைப்புகள் திரையரங்குகள், பாலே மற்றும் ஜாஸ் போன்றவற்றின் மூலமாக அமெரிக்காவில் உள்ள கருப்பின மக்களின் வாழ்க்கையினை உலகம் முழுவதிலும் விழிப்புணர்வை ஏற்படுத்தும் பொருட்டு இவை செயல்படுகின்றன.  
ஜூலை 15, 2008 அன்று, யுனைடெட் ஸ்டேட்ஸ் காங்கிரஸ் AAADT ஐ "உலகின் முக்கியமான அமெரிக்க கலாச்சார தூதர்" என்று ஒரு தீர்மானத்தை நிறைவேற்றியது. அதே ஆண்டு, AAADT இன் 50 வது ஆண்டு நிறைவை முன்னிட்டு, அப்போதைய மேயர் மைக்கேல் ப்ளூம்பெர்க் டிசம்பர் 4 ஆம் தேதி நியூயார்க் நகரில் "ஆல்வின் அய்லி தினம்" என்று அறிவித்தார், அப்போது ஆளுநர் டேவிட் பேட்டர்சன் நியூயார்க் மாநிலத்தின் சார்பாக இந்த அமைப்பை கௌரவித்தார்
# ஆல்வின் அய்லி

## ஆரம்ப ஆண்டுகளில்

அய்லி டெக்சாஸ் இன் ரோஜர் நகரில் பிறந்தார்.இவர் பிறந்த சமயத்தில் அங்கு இனவெறி கலவரங்கள் ஏற்பட்டு இருந்தன.மேலும் இனவெறி காரணத்தினால் இவர் முதன்மை சமூகத்திடம் தொடர்பு கொள்வதற்கு தடை விதிக்கப்பட்டார்.இவருக்கு மூன்று வயதாக இருந்தபோது இவரது தந்தை இவரது குடும்பத்தை விட்டு வெளியேறினார்.தப்பிப் பிழைப்பதற்காக இவர் பருத்தி வயல்களிலும் அங்கு உள்ள வீடுகளிலும் வேலை பார்க்க வேண்டிய சூழலுக்கு ஆளாகினர். அங்குள்ள ஒரு தேவாலயத்தில் தஞ்சம் புகுந்தார் இரவு நேரங்களில் நடைபெறும் நடன நிகழ்ச்சிகளை மறைந்திருந்து பார்ப்பது எழுதுவது போன்ற வேலைகளை தனது வாழ்நாள் முழுவதும் செய்தார்  
வேலை வாய்ப்புகளைத் தேடி, அய்லியின் தாய் 1941 இல் லாஸ் ஏஞ்சல்ஸுக்குப் புறப்பட்டார். இவர் ஒரு வருடம் கழித்து ஜார்ஜ் வாஷிங்டன் கார்வர் ஜூனியர் உயர்நிலைப் பள்ளியில் சேர்ந்தார், பின்னர் தாமஸ் ஜெபர்சன் உயர்நிலைப் பள்ளியில் பட்டம் பெற்றார். 1946 ஆம் ஆண்டில் லாஸ் ஏஞ்சல்ஸ் பில்ஹார்மோனிக் ஆடிட்டோரியத்தில் கேத்ரின் டன்ஹாம் டான்ஸ் கம்பெனி மற்றும் பாலே ரஸ்ஸே டி மான்டே கார்லோ ஆகியோர் நிகழ்ச்சியைக் கண்டபோது கச்சேரி நடனத்தில் தனது முதல் அனுபவத்தைப் பெற்றார். இது அவருக்குள் அறியப்படாத மகிழ்ச்சியைத் தூண்டியது, இருப்பினும் அவர் 1949 ஆம் ஆண்டு வரை அவரது வகுப்புத் தோழரும் நண்பருமான கார்மென் டி லாவல்லேட் அவரை லெஸ்டர் ஹார்டனின் மெல்ரோஸ் அவென்யூ பட மனை இழுத்துச் செல்லும் வரை நடனம் குறித்து பெரிதாக அக்கறை காட்டவில்லை.
# இராஜ் ரெட்டி

**தப்பால ராஜகோபால் "ராஜ்" ரெட்டி** (Dabbala Rajagopal "Raj" Reddy ) (பிறப்பு 13 ஜூன் 1937) இவர் ஒரு இந்திய-அமெரிக்க கணினி விஞ்ஞானி மற்றும் தூரிங்கு விருதை வென்றவர் ஆவார். செயற்கை நுண்ணறிவின் ஆரம்ப முன்னோடிகளில் ஒருவரான இவர் 50 ஆண்டுகளுக்கும் மேலாக ஸ்டான்போர்ட் மற்றும் கார்னகி மெல்லன் பல்கலைக் கழகத்தின் பீடத்தில் பணியாற்றியுள்ளார். கார்னகி மெலன் பல்கலைக்கழகத்தில் ரோபாட்டிக்ஸ் நிறுவனத்தின் நிறுவன இயக்குநராக இருந்தார். குறைந்த வருமானம், திறமையான, கிராமப்புற இளைஞர்களின் கல்வித் தேவைகளைப் பூர்த்தி செய்வதற்காக, இந்தியாவில் ராஜீவ் காந்தி அறிவு தொழில்நுட்ப பல்கலைக்கழகத்தை உருவாக்க உதவுவதில் இவர் முக்கியப் பங்கு வகித்தார். ஐதராபாத்தின் சர்வதேச தகவல் தொழில்நுட்ப நிறுவனத்தின் தலைவராகவும் உள்ளார். செயற்கை நுண்ணறிவுத் துறையில் பணியாற்றியதற்காக 1994 ஆம் ஆண்டில் கணினி அறிவியலில் மிக உயர்ந்த விருதான ஏசிஎம் தூரிங்கு விருதைப் பெற்ற ஆசிய வம்சாவளியைச் சேர்ந்த முதல் நபர் இவராவார்.
# இராஜ் ரெட்டி

## வாழ்க்கை

இராஜ் ரெட்டி பிரித்தானிய இந்தியாவின் சென்னை மாகணத்தில் சித்தூர் மாவட்டம் காட்டூரில் பிறந்தார். இவரது தந்தை சீனிவாசுலு ரெட்டி ஒரு விவசாயி, இவரது தாயார் பிட்சம்மா ஒரு இல்லத்தரசியாவார். இவர் தனது குடும்பத்தில் கல்லூரியில் சேர்ந்த முதல் உறுப்பினராக இருந்தார். கிண்டியில் உள்ள பொறியியல் கல்லூரியில் கட்டிடப் பொறியியல் துறையில் இளங்கலைப் பட்டம் பெற்றார். பின்னர் சென்னைப் பல்கலைக்கழகத்துடன் (இப்போது அண்ணா பல்கலைக்கழகம், சென்னை), 1958 இல் இணைந்தார். 1960 இல், ஆஸ்திரேலியா, நியூ சவுத் வேல்ஸ், பல்கலைக்கழகத்தில் எம்.டெக் பட்டம் பெற்றார். இவர் பி.எச்.டியும் முடித்தார். 1966 இல் ஸ்டான்போர்ட் பல்கலைக்கழகத்தில் கணினி அறிவியலில் பட்டம் பெற்றார்.
# இராஜ் ரெட்டி

## தொழில்

ரெட்டி கணினி அறிவியல் மற்றும் ரோபாட்டிக்ஸ் பல்கலைக்கழக பேராசிரியராகவும், கார்னிகி மெல்லன் பல்கலைக்கழகத்தின் கணினி அறிவியல் பள்ளியில் மொசா பிண்ட் நாசர் தலைவராகவும் உள்ளார். 1960 முதல், ஆஸ்திரேலியாவில் ஐ.பி.எம் நிறுவனத்திலும் பணியாற்றினார். இவர் 1966 முதல் 1969 வரை இசுடான்போர்ட் பல்கலைக்கழகத்தில் கணினி அறிவியல் உதவி பேராசிரியராக இருந்தார். இவர் 1969 இல் கணினி அறிவியலின் இணை பேராசிரியராக கார்னிகி மெல்லன் பலகலைக் கழத்தின் பீடத்தில் சேர்ந்தார். இவர் 1973 இல் முழு பேராசிரியராகவும், 1984 இல் பல்கலைக்கழக பேராசிரியராகவும் ஆனார்.  
1979 முதல் 1991 வரை ரோபோடிக்ஸ் தொழில் நிறுவனம் மற்றும் 1991 முதல் 1999 வரை கணினி அறிவியல் பள்ளியின் தலைவர் ஆவார். ஐதராபாத் சர்வதேச தகவல் தொழில்நுட்ப நிறுவனத்தின் ஆளும் குழுவின் தலைவராக உள்ளார் .  
ரெட்டி 1999 முதல் 2001 வரை குடியரசுத்தலைவரின் தகவல் தொழில்நுட்ப ஆலோசனைக் குழுவின் இணைத் தலைவராக இருந்தார் இவர் செயற்கை நுண்ணறிவுக்கான அமெரிக்க சங்கத்தின் நிறுவனர்களில் ஒருவராகவும் இருந்தார். 1987 முதல் 1989 வரை அதன் தலைவராக இருந்தார். இஸ்ரேலில் அமைதிக்கான பெரெஸ் மையத்தின் சர்வதேச ஆளுநர் குழுவில் பணியாற்றினார். அவர் அவசரநிலை மேலாண்மை மற்றும் ஆராய்ச்சி நிறுவனம் மற்றும் சுகாதார மேலாண்மை மற்றும் ஆராய்ச்சி நிறுவனம் ஆகியவற்றின் ஆளும் குழுக்களின் உறுப்பினராக பணியாற்றினார். இது இந்தியாவில் கிராமப்புற மக்களுக்கு செலவு குறைந்த சுகாதார பாதுகாப்பு வழங்க தொழில்நுட்பத்தால் இயக்கப்பட்ட தீர்வுகளைப் பயன்படுத்துகிறது.
# அமெரிக்க இலக்கியம்

**அமெரிக்க இலக்கியம்** (American literature**)** என்பது ஐக்கிய அமெரிக்கா மற்றும் அந்நாடு குடியேறிய நாடுகளில் எழுதப்பட்ட இலக்கியம் ஆகும். அமெரிக்கப் புரட்சிப் போருக்கு முன்பாக தற்போதைய அமெரிக்காவின் கிழக்குக் கடற்கரைப் பகுதிகளில் அமெரிக்க இலக்கியத்தின் ஆதிக்கம் அதிகம் காணப்பட்டது.  
இலக்கியப் புரட்சி காலத்தில் குறிப்பிடத்தக்க அரசியல் கட்டுரையாளர்களாக பெஞ்சமின் பிராங்கிளின், அலெக்சாண்டர் ஆமில்டன் ஆகியோர் அறியப்பட்டனர். மேலும் தாமஸ் பெய்னும் தாமஸ் ஜெபர்சனின் அமெரிக்க விடுதலைச் சாற்றுரை எனும் நூலின் மூலம் முக்கிய எழுத்தாளர்களில் ஒருவராக அறியப்பட்டார். 18 ஆம் நூற்றாண்டின் பிற்பகுதி மற்றும் 19 ஆம் நூற்றாண்டின் முற்பகுதியில் தேசத்தின் முதல் புதினம் வெளியானது. 1971 ஆம் ஆண்டில் வில்லியம் ஹில் பிரவுனின் தெ பவர் ஆஃப் சிம்பதி வெளியானது. இந்த புதினத்தில் உடன்பிறந்த இருவர் தங்களது உறவுநிலை தெரியாமல் காதலிப்பதனை அடிப்படையாகக் கொண்டிருக்கும்.  
தனித்துவமான அமெரிக்க இலக்கியம் மற்றும் கலாச்சாரத்தை உருவாக்கும் நோக்கத்துடன் பல இலக்கிய நபர்கள் தங்களின் படைப்புகளை வெளியிட்டனர். அதில் வாஷிங்டன் இர்விங் மற்றும் எட்கர் ஆலன் போ ஆகியோர் மிக முக்கியமான புதின எழுத்தாளர்கள் ஆவர். 1836 ஆம் ஆண்டில் ஆழ்நிலை சங்கம் எனபதனை ரால்ப் வால்டோ எமர்சன் உருவாக்கினார். இந்த இயக்கத்தால் ஈர்க்கப்பட்டு, ஹென்றி டேவிட் தூரோ வால்டன் என்பதனை எழுதினார்.இந்த நூல் தனித்துவம் , இயற்கை மற்றும் இரையொருமை வாத உந்துதல்கள் போன்றவற்றிற்காக தற்போது வரை எழுத்துலகில் கொ ண்டாடப்படுகிறது. வில்லியம் லாயிட் கேரிசன் மற்றும் ஹேரியட் பீச்சர் ஸ்டோவ் ஆகியோரின் புகழ்பெற்ற நாவலான அங்கிள் டாம்'ஸ் கேபினால் ஒழிப்பு வாதத்திற்கு ஊக்கமாய் அமைந்தது.
# அமெரிக்க இலக்கியம்

### சிறு புனைகதை மற்றும் கவிதை

போருக்குப் பிந்தைய காலத்தில் சிறுகதைகள் மீண்டும் வளர்ச்சி பெறத் துவங்கியது. அதன் குறிப்பிடத் தகுந்த எழுத்தாளர்களில் ஒருவராக ஃபிளனெரி ஓ'கானர் அறியப்பட்டார். இவ் அரின் படைப்புகள் மத நம்பிக்கைகள் கொன்டனவாக அறியப்பட்டது. *எ குட் மேன் இஸ் ஹார்ட் டூ ஃபைன்ட் மற்றும் எவ்ரிதிங் தட் ரைசஸ் மஸ்ட் கவரெஜ் ஆகியவை மற்றும் 1952 ஆம் ஆண்டில் வெளியான ஒயிஸ் பிளட் மற்றும் 1960 ஆம் ஆண்டில் வெளியான தெ வயலண்ட் பியர் இட் அவே* ஆகிய இவரின் இரு புதினங்கள் குறிப்பிடத் தகுந்த படைப்பாகக் கருதப்படுகிறது. இந்தப் படைப்புகள் இவர் உண்மையினைத் தேடுதல் என்பதனை அடிப்படையாகக் கொண்டு எழுதப்பட்டிருக்கும். கேத்ரின் அன்னே போர்ட்டர், யூடோரா வெல்டி, ஜான் சீவர், ரேமண்ட் கார்வர், டோபியாஸ் வோல்ஃப் மற்றும் டொனால்ட் பார்தெல்ம் ஆகியோர் குறிப்பிடத்தகுந்தவர்கள் ஆவர். இலக்கியத்தில் ஆங்கில மொழியின் தாக்கம் தவிர்க்க இயலாத ஒன்றாக இருந்தது.
# அமெரிக்க இலக்கியம்

## இலக்கியத்திற்கான நோபல் பரிசு பெற்ற அமெரிக்க எழுத்தாளர்கள்

1930: சிங்ளேர் லூயிஸ் (நாவலாசிரியர்) 1936: யூஜின் ஓ நீல் (நாடக ஆசிரியர்)  
1938: பெர்ல் எஸ். பக் (சுயசரிதை மற்றும் நாவலாசிரியர்) 1948: தாமஸ் ஸ்டியன்ஸ் எலியட் (கவிஞர் மற்றும் நாடக ஆசிரியர்)  
1949: வில்லியம் பால்க்னர் (நாவலாசிரியர்) 1954: ஏர்னஸ்ட் ஹெமிங்வே (நாவலாசிரியர்)  
1962: ஜான் ஸ்டீன்பெக் (நாவலாசிரியர்) 1976: சவுல் பெல்லோ (நாவலாசிரியர்)  
1978: ஐசக் பாஷெவிஸ் சிங்கர் (நாவலாசிரியர், இத்திஷ் மொழியில் எழுதினார்) 1987: ஜோசப் ப்ராட்ஸ்கி (கவிஞரும் கட்டுரையாளருமான இவர் ஆங்கிலம் மற்றும் ரஷ்ய மொழிகளில் எழுதினார்)  
1993: டோனி மாரிசன் (நாவலாசிரியர்) 2016: பாப் டிலான் (பாடலாசிரியர்)
# அஸ்டா நீல்சன்

**அசிடா சோபி அமலி நீல்சன்** (**Asta Sofie Amalie Nielsen** 11 செப்டம்பர் 1881&nbsp;– 24 மே 1972) ஒரு ஊமைத் திரைப்பட நடிகை ஆவார். 1910 ஆம் ஆண்டுகளில் மிகப் பிரபலமான நடிகைகளில் ஒருவராக இவர் அறியப்படுகிறார். முதல் சர்வதேச நடிகையாக அறியப்பட்டார்.  
1920 ஆம் ஆண் டில் பெர்லினில் சொந்தமாக படமனை ஒன்றினை நிறுவினார். பின்னர் செருமனியில் நாசிக்களின் எழுச்சியினைத் தொடர்ந்து இவர் 1937 ஆம் ஆண்டில் மீண்டும் இவர் டென்மார்க் சென்றார்.
# அஸ்டா நீல்சன்

## ஆரம்ப வாழ்க்கை

அசிடா சோபி அமலி நீல்சன் பிறந்தார் தென்மார்க்கு, கோப் பென்காமில் உள்ள வெசுதர்புரோவில் 11 செப்டம்பர் 1881 இல் பிறந்தார். இவரின் தந்தை ஓர் கொல்லர் ஆவார். இவரின் தாய் துணிகளைத் துவைக்கும் பணிகளைச் செய்து வந்தார். இவரின் பெற்றோருக்குப் போதிய அளவு பணிகள் கிடைக்காததால் இவரின் குடும்பம் அடிக்கடி பல ஊர்களுக்குச் செல்ல வேண்டியிருந்தது. இவர்கள் சுவீடனில் உள்ள மால்மோவில் சில ஆண்டுகாலம் தங்கிருந்தனர். அங்கு இவரின் தந்தை சோள அரவை ஆலையில் பணிபுரிந்தார். பின் இவரது தந்தை வேலை இழந்தபின்னர் இவர்கள் கோபென்ககென்னிற்கு சென்றனர்.இவரின் பதினான்காம் வயதில் இவரின் தந்தை இறந்தார். தனது 18 ஆம் வயதில் இவர் *ராயல் டேனிசு தியேட்டர்* எனும் நாடகப் பள்ளியில் இவர் சேர்ந்தார். அந்த சமயத்தில் பீட்டர் செர்ன்ட்ராஃப் என்பவரது நடிப்புத் திற்னை கூர்ந்து கவனித்தார். தனது 21 ஆம் வயதில் 1901 ஆம் ஆண்டில் இவர் செசுடா எனும் மகளைப் பெற்றார். ஆனால் அதன் தந்தை யார் என்று கூறவில்லை. தனது தாய் மற்றும் மூத்த சகோதரிகளின் உதவியோடு இவர் தனது மகளை வளர்த்தார்.  
நீல்சன் நாடகப் பள்ளியில் 1902 ஆம் ஆண்டில் பட்டம் பெற்றார் . அடுத்த மூன்று ஆண்டுகள் இவர் டக்மர் நாடகத் திரையரங்கில் பணி புரிந்தார்.பின்னர் 1905 முதல் 1907 ஆம் ஆண்டுகள் வரை இவர் நார்வே மற்றும் சுவீடன் ஆகிய நாடுகளுக்கு *டி ஓட்டே அண்ட் தெ பீட்டர் செசுட்ரப் நிறுவனம்* சார்பாக சென்றார். பின்னர் 1907 ஆம் ஆண்டு முதல் 1910 ஆம் ஆண்டு வரை இவர் *டெட் நி தியேட்டரில் பணிபுரிந்தார்.அம்க்கு* பணிபுரிந்த சமயங்களில் மேடி நடிகையாகத் தோன்றினார். தற்போது வரை இவரின் நடிப்பு அங்கு பரவலாக அறியப்படுகிறது.
# அஸ்டா நீல்சன்

## உறவுகள் மற்றும் இறப்பு

நீல்சன் நான்கு நபர்களிடம் நீண்ட கால உறவு முறைகளில் இருந்தார். அதில் இருமுறை விவாகரத்து பெற்றார் . 1912 ஆம் ஆண்டில் டேனிசு மொழி இயக்குநரான ஐபன் காட் என்பவரைத் திருமணம் செய்தார். இவருடன் இணைந்து 1911 ஆம் ஆண்டில் செருமனியில் சொந்தமாக படமனை ஒன்றினை நிறுவினர்.1919 ஆம் ஆண்டில் இவர்கள் விவாகரத்துப் பெற்றனர். பின்னர் இவர் சுவீடன் நாட்டினைச் சேர்ந்த கப்பல் கட்டும் நிறுனத்தின் நிறுவனரான ஃபிரட்டி விண்ட்கார்த் என்பவரைத் திருமணம் செய்தார். ஆனால் இந்தத் திருமண வாழ்க்கை மிகக் குறுகிய காலத்திலேயே முடிவுக்கு வந்தது. 1920 ஆம் ஆண்டில் இந்தத் தம்பதி விவாகரத்துப் பெற்றனர். பின்பு உருசிய நடிகரான கிரிகோரி சமரா என்பவர் மீது காதல் கொண்டார். இவர்கள் 1923 ஆம் ஆண்டு முதல் 130 ஆம் ஆண்டு வரை இணைந்திருந்தனர். 1960 ஆம் ஆண்டுகளில் கிறிட்டியன் தீதே என்பவருடன் உறவுநிலையில் இருந்தார். தனது 88 ஆம் வயதில் 77 வயது ஆன திதேவினைத் திருமணம் செய்தார். தனது 90 ஆம் வயதில் மே 25, 1972 இல் இவர் இறந்தார்.
# பாப் ஃபாஸ்

**ராபர்ட் லூயிஸ் ஃபாஸ்** (Robert Louis Fosse ஜூன் 23, 1927 &nbsp; - செப்டம்பர் 23, 1987) ஓர் அமெரிக்க நடனக் கலைஞர், இசை-நாடக நடன இயக்குநர் மற்றும் நாடக மற்றும் திரைப்பட இயக்குநர் ஆவார் . இவர் மேடை மற்றும் திரைப்படங்களில் இசை படைப்புகளை இயக்கம் மற்றும் நடன அமைப்பாளராகவும் பணிபுரிந்தார். அதில் 1954 ஆம் ஆண்டில் நடன அமைப்பாளராகப் பணிபுரிந்த *தி பைஜாமா கேம்* மற்றும் 1975 இல் *வெளியான சிகாகோ* மற்றும் 1972 இல் வெளியான *காபரேட்* ஆகிய திரைப்படங்கள் குறிப்பிடத் தகுந்தன ஆகும்.  
1973 ஆம் ஆண்டில் இவர் ஆஸ்கார், எம்மி மற்றும் டோனி ஆகிய விருதுகளை வென்றார். ஒரே ஆண்டில் இந்த மூன்று விருதுகளையும் வென்ற ஒரே நபர் இவர்தான் .இவர் நான்கு முறை அகாதமி விருதுக்கு பரிந்துரை செய்யப்பட்டார்.காபரெட் திரைப்படத்திற்காக சிறந்த இயக்குநருக்கான அகாதமி விருதினை வென்றார். இவர் எட்டு முறை டோனி விருதினை வென்று சாதனை படைத்துள்ளார். இதில் ஏழு முறை நடன அமைப்பாளருக்காகவும் ஒரு முரை பிபின் திரைப்படத்தினை இயக்கியதற்காகவும் பெற்றுள்ளார்.
# பாப் ஃபாஸ்

## ஆரம்பகால வாழ்க்கை

சூன் 23, 1927 இல் சிகாகோ, இலினொயில் இவர் பிறந்தார். இவரின் தந்தை சிரில் கே, ஃபாஸ் நார்வேஜியன் அமெரிக்கர் ஆவார். இவர் விற்பனையாளராக தி ஹெர்ஷே நிறுவனத்தில் பணியாற்றினார். இவரின் தாய் சாரா அலைஸ் ஃபாஸ் ஆவார். ஆறு குழந்தைகளில் இவர் ஐந்தாவது குழந்தையாகப் பிறந்தார்.  
இவருக்கு 13 வயதாக இருந்தபோது, சிகாகோவில் சார்லஸ் கிராஸுடன் தொழில் ரீதியாக நடைபெற்ற *தி ரிஃப் பிரதர்ஸ்* என்ற நடன நிகழ்ச்சியில் கலந்துகொண்டார்.
# பாப் ஃபாஸ்

## ஆரம்பகால வாழ்க்கை

### திரைப்படம்

1957 ஆம் ஆண்டில் டோரிஸ் டே நடித்த *தி பைஜாமா* *கேமின்* திரைப்பட பதிப்பிற்கு இவர் நடன இயக்குநராகப் பணியாற்றினார். அடுத்த ஆண்டில் *டாம் யன்கீசின்* திரைப்பட பதிப்பிலும் இவர் நடன இயக்குநராகப் பணியாற்றினார்.  
இவர் ஐந்து திரைப்படங்களை இயக்கியுள்ளார். 1969 ஆம் ஆண்டில் ஷெர்லி மெக்லைன் நடிப்பில் வெளியான *ஸ்வீட் சேரிட்டி* இவரது முதல் திரைப்படம் ஆகும்.  
அவரது இரண்டாவது படம், *காபரேட்* (1972), சிறந்த இயக்குநர் உட்பட எட்டு அகாதமி விருதுகளை வென்றது. மார்லன் பிராண்டோ நடித்த *தி காட்பாதர் திரைப்படத்தினை* இயக்கிய பிரான்சிஸ் ஃபோர்டு கொப்போலா இந்த பிரிவில் இருந்தார் என்பது குறிப்பிடத்தக்கது. லிசா மின்னெல்லி மற்றும் ஜோயல் கிரே இருவரும் *காபரேட்டில்* நடித்ததற்காக ஆஸ்கார் விருதை வென்றனர். 1974 இவர் இயக்கத்தில் வெளியான *லென்னி* திரைப்படம் வரைகலை பற்றிய சுயசரிதை திரைப்படம் ஆகும்.இதில் டஸ்டின் ஹாஃப்மன் நடித்திருந்தார். இந்த படம் சிறந்த படம் மற்றும் சிறந்த இயக்குனருக்கான அகாதமி விருதுகளுக்கு பரிந்துரைக்கப்பட்டது.
# பாப் ஃபாஸ்

## விருதுகள் மற்றும் பரிந்துரைகள்

1973 ஆம் ஆண்டில் இவர் ஆஸ்கார், எம்மி மற்றும் டோனி ஆகிய விருதுகளை வென்றார். ஒரே ஆண்டில் இந்த மூன்று விருதுகளையும் வென்ற ஒரே நபர் இவர்தான் .இவர் நான்கு முறை அகாதமி விருதுக்கு பரிந்துரை செய்யப்பட்டார்.காபரெட் திரைப்படத்திற்காக சிறந்த இயக்குநருக்கான அகாதமி விருதினை வென்றார்.